จับตา! “ประทีป ตั้งมติธรรม” เทคโอเวอร์ MK หลังรวบหุ้นถือเกิน 10%
จับตา! "ประทีป ตั้งมติธรรม" เทคโอเวอร์ MK หลังรวบหุ้นถือเกิน 10%
9 ม.ค. 2561

ผู้สื่อข่าวรายงานว่า วันนี้ (9 ม.ค. 61) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับรายงานการได้มาหุ้นของบริษัท มั่นคงเคหะการ จำกัด (มหาชน) หรือ MK โดย นายประทีป ตั้งมติธรรม ซึ่งเป็นการได้มาเมื่อวันที่ 5 ม.ค. 61 โดยจำนวนหลักทรัพย์ที่ได้มาคิดเป็น 0.06% ทำให้ในปัจจุบัน นายประทีป ตั้งมติธรรม มีจำนวนหลักทรัพย์ภายหลังการได้มาคิดเป็นสัดส่วน 10.04%
ทั้งนี้ การตรวจสอบข้อมูลของทีม “ข่าวหุ้นธุรกิจออนไลน์” พบว่าก่อนหน้านี้ เมื่อวันที่ 18 ม.ค. 60 นายประทีป ตั้งมติธรรม ได้เข้าซื้อหุ้นของ MK โดยจำนวนหลักทรัพย์ที่ได้มาคิดเป็น 0.0252% ส่งผลให้จำนวนหลักทรัพย์ภายหลังการได้มาคิดเป็น 5.0115% ของสิทธิออกเสียงทั้งหมดของกิจการ
ขณะเดียวกันภายหลังจากการเข้าซื้อหุ้นดังกล่าวจะส่งผลให้ นายประทีป ตั้งมติธรรม ขึ้นมาเป็นผู้ถือหุ้นใหญ่อันดับ 2 จากปัจจุบันเป็นผู้ถือหุ้นอันดับ 4 จึงเป็นที่น่าจับตาว่าจะเป็นการเข้ามาเพื่อเทคโอเวอร์ MK ในอนาคตหรือไม่ โดยหากมีความคืบหน้าประการใดทีม “ข่าวหุ้นธุรกิจออนไลน์” จะรายงานให้ทราบต่อไป
อย่างไรก็ตาม จากข้อมูลผู้ถือหุ้น ณ วันที่ 9 พ.ค. 60 ผู้ถือหุ้นกลุ่ม “ตั้งมติธรรม” ได้ถือหุ้น MK รวม 97,107,741 หุ้น หรือคิดเป็น 9.79% ประกอบด้วย
1.นายประทีป ตั้งมติธรรม ถือหุ้น 58,028,220 หุ้น หรือคิดเป็น 5.85%
2.น.ส.ชุติมา ตั้งมติธรรม ถือหุ้นรวม 15,755,469 หุ้น หรือคิดเป็น 1.59%
3.นางอัญชัน ตั้งมติธรรม ถือหุ้นรวม 14,083,897 หุ้น หรือคิดเป็น 1.42%
4.นายชวน ตั้งมติธรรม ถือหุ้นรวม  9,240,155 หุ้น หรือคิดเป็น 0.93%
โครงสร้างผู้ถือหุ้น 5 อันดับดังนี้
 